לבסוף, לאחר נסיעה מורטת עצבים, ירדו מן האוטובוס בקרבת מקום לאתר הבנייה. את הדרך לבניין הנבנה עצמו, עשו רגלית, ולאחר שעשו כברת דרך, הגיעו אל הבניין עצמו. הבניין עצמו נראה מלבני וארוך, כאשר סימני בנייה עדיין ניכרים בו. כל האזור נראה חולי, עד שהחול הגיע ממש עד לאתר הבנייה. הכביש עצמו, היה מכוסה כולו בחול, ונראה היה כי הבניין עצמו מהווה את קיצה השכונה. (שורת הבניינים שממול, וזה של ברי סחרוף, עדיין לא התחילה בנייתם). בזהירות, מבין קורות עץ ומרצפות שהיו מונחות בדרכם, עלו בחדר המדרגות עד למעלה, לקומה הרביעית. סלומון נתן את הכבוד לשושנה להיכנס אל הדירה תחילה, וזו פסעה פנימה בגאווה גלויה, כגבירה, או מלכה, אשר הגיעה אל ארמונה. אחריה פסעו אל הדירה המאובקת, סלומון ודניאלה. הינה, חלומו הגדול של סלומון לרכוש דירה, קורם עור וגידים. בסקרנות זהירה, החל לעבור מחדר לחדר, לבדוק את גודל החדרים. "בחדר הזה יישנו הילדות" - שיתף את שושנה הנרגשת והנפעמת מגודל המאורע. היא בדקה את המטבח, אשר מייד מצא חן בעיניה. המטבח, שלא כמו בבית ברמתˉגן, היה נפרד משאר החדרים, מטבח אמיתי. "את הארונות החדשים אבקש מחיים, גיסי,